Neuradno prečiščeno besedilo Dogovora predstavlja zgolj informativni delovni pripomoček, glede katerega organ ne jamči odškodninsko ali kako drugače.

Neuradno prečiščeno besedilo Dogovora za razvoj Pomurske razvojne regije zajema:

* Dogovor za razvoj Pomurske razvojne regije št. 3030-38/2023-1630-10 z dne 15. 1. 2024 in
* Dodatek št 1. k dogovoru za razvoj Pomurske razvojne regije št. 3030-38/2023/1630-112 z dne10. 4. 2025.

Na podlagi 15. člena Zakona o spodbujanju skladnega regionalnega razvoja (Uradni list RS, št. [20/11](http://www.uradni-list.si/1/objava.jsp?sop=2011-01-0820), [57/12](http://www.uradni-list.si/1/objava.jsp?sop=2012-01-2406), [46/16](http://www.uradni-list.si/1/objava.jsp?sop=2016-01-1996) in [18/23](http://www.uradni-list.si/1/objava.jsp?sop=2023-01-0348) – ZDU-1O; v nadaljnjem besedilu: ZSRR-2), 5. člena Uredbe o izvajanju ukrepov endogene regionalne politike (Uradni list RS, 16/13, 78/15, 46/19 in 63/23; v nadaljnjem besedilu: Uredba), Povabila razvojnim svetom regij za pripravo in podpis dogovorov za razvoj regije št. 3030-23/2023-1630-2 z dne 29.6.2023 in št. 3030-23/2023-1630-18 z dne 6. 9. 2023,

Ministrstvo za kohezijo in regionalni razvoj, Kotnikova ulica 5, Ljubljana (v nadaljnjem besedilu: Ministrstvo), ki ga zastopa minister, dr. Aleksander Jevšek

in

Razvojni svet Pomurske razvojne regije (v nadaljnjem besedilu: Razvojni svet regije), ki ga zastopa predsednik Razvojnega sveta regije, Tadej Ružič

(v nadaljevanju imenovana »Stranki dogovora«)

sklepata

**DOGOVOR ZA RAZVOJ POMURSKE RAZVOJNE REGIJE**

**(Neuradno prečiščeno besedilo z dne 9. 5. 2025)**

***Uvodne določbe dogovora za razvoj Pomurske razvojne regije z dne 15. 1. 2024, ki se nanaša na projekt Podjetno nad izzive v Pomurski regiji - PONI Pomurje:***

Stranki dogovora uvodoma ugotavljata, da:

* je Ministrstvo, po predhodnem mnenju pristojnih ministrstev, dne 25. 4. 2022, izdalo pozitivno mnenje, št. 3030-3/2021/14, k sprejetemu Regionalnemu razvojnemu programu Pomurske razvojne regije 2021–2027 (v nadaljnjem besedilu: RRP);
* je Ministrstvo dne 30. 6. 2023 posredovalo razvojnim regijam ter na spletni strani objavilo »Povabilo razvojnim svetom regij za pripravo in podpis dogovorov za razvoj regij št. 3030-23/2023-1630-2 in dne 6. 9. 2023 popravek povabila št. 3030-23/2023-1630-18 (v nadaljnjem besedilu: Povabilo);
* je Razvojni center Murska Sobota, Kardoševa 2, 9000 Murska Sobota (v nadaljnjem besedilu: RRA) na podlagi povabila pred uvrstitvijo projektov v osnutek dogovora preverila izpolnjevanje pogojev za uvrščanje projektov v dogovor ter izvedla ocenjevanje v skladu z merili. Razvojni svet regije je dne 17. 10. 2023 sprejel sklep št. RSR – 08/2023/21-27 o določitvi regijskih projektov za uvrstitev v osnutek dogovora;
* je Ministrstvo dne 19. 10. 2023 prejelo osnutek dogovora za razvoj Pomurske razvojne regije in ga zavedlo pod št. 3030-38/2023-1630-1;
* je resorno ministrstvo izdalo soglasje v okviru specifičnega cilja RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (dopis Ministrstva, št. 024-11/2023-1630-69 z dne 24. 11. 2023);
* je k projektom, ki so predmet tega dogovora, podal soglasje Razvojni svet Pomurske regije na 6. dopisni seji sveta, sklep št. RSR - 01/2024/21-27 z dne 4. 1. 2024
* je vsebina tega dogovora potrjena s strani Sveta Pomurske razvojne regije na 101. korespondenčni seji sveta, sklep št. SR-1/2024 z dne 4. 1. 2024.
* uvrščenost projektov v sklenjen dogovor za razvoj regije še ne pomeni, da so finančna sredstva za izvedbo le-teh odobrena in ne predstavlja nastopa pravnih učinkov sofinanciranja vključenih projektov iz sredstev državnega proračuna Republike Slovenije.

***Iz uvodnih določb dodatka št. 1 k dogovoru za razvoj Pomurske razvojne regije št.* 3030-34/2023/1630-47 z dne10. 4. 2025*:***

Stranki dogovora ob sklenitvi tega dodatka uvodoma ugotavljata, da:

* je Ministrstvo dne 24. 6. 2024 na spletni strani objavilo Spremembe prve dopolnitve povabila št. 3030-23/2023-1630-161 in ga posredovalo razvojnim regijam;
* je Ministrstvo dne 28. 8. 2024 na spletni strani objavilo Druge spremembe prve dopolnitve povabila št. 3030-23/2023-1630-198 in ga posredovalo razvojnim regijam;
* se ta dodatek sklepa z namenom uvrstitve projektov v dogovor za razvoj regije na podlagi Sprememb prve dopolnitve povabila št. 3030-23/2023-1630-161 z dne 24. 6. 2024 in Druge spremembe prve dopolnitve povabila št. 3030-23/2023-1630-198 z dne 28. 8. 2024;
* da je RRA Pomurske regije (v nadaljnjem besedilu: RRA) na podlagi sprememb prve dopolnitve povabila pred uvrstitvijo projektov v osnutek dogovora za razvoj regije preverila izpolnjevanje pogojev za uvrščanje projektov v osnutek dogovora in izvedla ocenjevanje projektov v skladu z merili. Razvojni svet regije je dne 16. 10. 2024 sprejel sklep št. RSR - 06/2024/21-27 o določitvi regijskih projektov za uvrstitev v osnutek dogovora za razvoj regije;
* je Ministrstvo dne 25. 10. 2024 prejelo osnutek dopolnitve dogovora za razvoj Pomurske razvojne regije in ga evidentiralo pod številko 3030-38/2023-1630-14, po pozivu za dopolnitev pa dne 19. 11. 2024 in 20. 11. 2024 dopolnitve osnutka dogovora za razvoj regije, ki so evidentirane pod številkami 3030-38/2023-1630-20, 3030-38/2023-1630-21, 3030-38/2023-1630-22, 3030-38/2023-1630-23, 3030-38/2023-1630-24, 3030-38/2023-1630-25;
* so resorna ministrstva k projektom, ki se uvrščajo v dogovor za razvoj regije, izdala soglasja:,
	+ v okviru specifičnega cilja RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (dopis Ministrstva za kohezijo in regionalni razvoj št. 024-11/2023-1630-168, z dne 18. 3. 2025 za projekt PODJETNIŠKI INKUBATORJI);
	+ v okviru specifičnega cilja RSO2.5. Spodbujanje dostopa do vode in trajnostnega gospodarjenja z vodnimi viri (KS) – odprava neskladij v aglomeracijah s skupno obremenitvijo, enako ali večjo od 2.000 PE (KS) ter Spodbujanje trajnostnega gospodarjenja z vodnimi viri z urejanjem vodovodnih sistemov nad 10.000 prebivalce (KS) (dopis Ministrstva za naravne vire in prostor št. 35500-251/2024-2560-339, z dne 25. 3. 2025);
	+ v okviru specifičnega cilja RSO3.2. Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (KS); neinfrastrukturni ukrepi trajnostne mobilnosti na horizontalni ravni (dopis Ministrstva za okolje, podnebje in energijo št. 545-790/2023-2570-146, z dne 12. 3. 2025 za projekta RCM in RCPS);
* je k projektom, ki so predmet tega dodatka, podal soglasje Razvojni svet Pomurske regije na 9. dopisni seji, sklep št. RSR - 02/2025/21-27, z dne 4. 4. 2025;
* je vsebina tega dodatka potrjena s strani Sveta Pomurske razvojne regije na 107. korespondenčni seji, sklep št. SR-7/2025, z dne 4. 4. 2025;
* uvrščenost projektov v sklenjen dogovor za razvoj regije še ne pomeni, da so finančna sredstva za izvedbo le-teh odobrena in da uvrščenost projektov v sklenjen dogovor za razvoj regije ne predstavlja nastopa pravnih učinkov do sofinanciranja.

# II.

Ministrstvo in Razvojni svet regije sklepata dogovor za razvoj regije (v nadaljnjem besedilu: Dogovor) z namenom uresničevanja RRP.

Povzetek RRP s predstavitvijo strateških razvojnih ciljev, prioritete regije v programskem obdobju in razvojne specializacije regije je Priloga 1 k temu Dogovoru in njegov sestavni del.

# III.

V Dogovor se uvrstijo naslednji projekti, navedeni v tabelah št. 1, 2 in 3:

Tabela št. 1: Projekti Cilj politike 1: Pametnejša Evropa, Prednostna naloga 1: Inovacijska družba znanja, Specifični cilj: RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (ESRR), ki se uvrščajo v dogovor za razvoj Pomurske razvojne regije:

|  |  |  |  |  |  |
| --- | --- | --- | --- | --- | --- |
| Zap. št. | Naziv projektnega predloga | Nosilec projektnega predloga | Tip projekt. predloga | Vrednost projektnega predloga (v EUR) | Vir in višina sofinanciranja projektnega predloga (v EUR) |
| Z DDV | Brez DDV | EU | Proračun RS | Proračun občina | Drugi viri |
|  |
| *1.*  | *Podjetno nad izzive v Pomurski regiji - PONI Pomurje* 1 | *Razvojni center Murska Sobota*  | *Regijski* | *1.538.851,82* | *1.538.851,82* | *1.308.024,05* | *230.827,77* | *0,00* | *0,00* |  |
| 2.  | Mrežni podjetniški inkubator POVEZOVALNIK 2 | Občina Turnišče | Regijski | 3.969.359,46 | 3.277.399,33 | 3.261.648,44 | 575.585,02 | 132.126,00 | 0,00 |  |
| 3.  | Podjetniški inkubator Lendava 2 | Občina Lendava | Regijski | 1.970.642,56 | 1.624.297,18 | 1.675.046,18 | 295.596,38 | 0,00 | 0,00 |  |

1 projekt uvrščen v Dogovor za razvoj Pomurske razvojne regije, sklenjen dne 15. 1. 2024

2 projekt uvrščen v dogovor za razvoj Pomurske razvojne regije z dodatkom št. 1. z dne 10. 4. 2025

|  |  |
| --- | --- |
|   | Kohezijski sklad |
| Zap. št. | Naziv projekta | Nosilec projekta | Skupna vrednost projekta (EUR z DDV) | Skupna vrednost projekta (EUR brez DDV) | Upravičeni stroški projekta (EUR)) | EU+SLO (EUR) | Občina(EUR) | Prispevek EU (EUR) | Slovenska udeležba (EUR)) |
| 1 | Fekalna kanalizacija v naselju Kamenščak  *(Opremljanje aglomeracije Ljutomer 2019)* 2 | Občina Ljutomer | 4.255.301,58 | 4.255.301,58 | 4.121.739,80 | 3.091.304,93 | 1.163.996,65 | 2.627.609,19 | 463.695,74 |
|  |
| 2 | Nadgradnja kanalizacijskega sistema v Gornji Radgoni (*Opremljanje aglomeracije Gornja Radgona 2019 in Nadgradnja CČN Gornja Radgona)* 2 | Občina Gornja Radgona | 3.329.800,00 | 3.329.800,00 | 3.171.800,00 | 2.378.850,00 | 950.950,00 | 2.022.022,50 | 356.827,50 |  |

Tabela št. 2: Projekti Cilj politike 2: Bolj zelena, nizkoogljična Evropa, Prednostna naloga 3: Zelena preobrazba za podnebno nevtralnost, Specifični cilj: RSO 2.5 Spodbujanje dostopa do vode in trajnostnega gospodarjenja z vodnimi viri (KS) - odprava neskladij v aglomeracijah s skupno obremenitvijo, enako ali večjo od 2.000 PE (KS), ki se uvrščajo v dogovor za razvoj Pomurske razvojne regije:

2 projekt uvrščen v dogovor za razvoj Pomurske razvojne regije z dodatkom št. 1. z dne 10. 4. 2025

Tabela št. 3: Seznam projektov Cilj politike 3: Bolj povezana Evropa, Prednostna naloga 5: Trajnostna (čez)regionalna mobilnost in povezljivost, Specifični cilj: RSO3.2 Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (Kohezijski sklad), ki se uvrščajo v dogovor za razvoj Pomurske razvojne regije:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Zap. št. | Naziv projekta | Nosilec projekta | Skupna vrednost projekta (v EUR z DDV) | Skupna vrednost upravičenih stroškov projekta (v EUR) | Sofinanciranje EU (v EUR) | Sofinanciranje – Proračun RS (v EUR) | Sofinanciranje – proračun občina (v EUR) | Drugi viri (v EUR) |
| 1 | Pomurski center mobilnosti 2 | Zavod za turizem in razvoj Lendava | 263.250,00 | 263.250,00 | 223.762,50 | 39.487,50 | 0,00 | 0,00 |
| 2 | Regionalna celostna prometna strategija za Pomurje 2 | Zavod za turizem in razvoj Lendava | 100.000,00 | 100.000,00 | 68.000,00 | 12.000,00 | 20.000,00 | 0,00 |

2 projekt uvrščen v dogovor za razvoj Pomurske razvojne regije z dodatkom št. 1. z dne 10. 4. 2025

### IV.

Sestavni del tega Dogovora so tudi predstavitve posameznih projektov v Prilogi 2.

V Dogovor umeščeni projekti so bili izbrani na podlagi pogojev in meril določenih v ZSRR-2, Uredbi in javnem povabilu. Opis meril za izbor in postopka izbora projektov je Priloga 3 k temu Dogovoru in njegov sestavni del.

Vključeni regijski projekti temeljijo na RRP, uresničujejo razvojne prioritete razvojne regije in izkoriščajo njene razvojne potenciale; od lokalnega projekta se regijski razlikuje po celovitem reševanju določene problematike v okviru razvojne regije oziroma širšem razvojnem vplivu na razvojno regijo in izven nje.

Vključeni sektorski projekti uresničujejo program pristojnega ministrstva za doseganje ciljev na svojem delovnem področju in tudi pomembno vplivajo na uresničevanje razvojnih prioritet v regiji.

### V.

Za izvedo projektov, umeščenih v dogovore, se sklenejo neposredne pogodbe, če so za to zagotovljena proračunska sredstva. Sredstva za sofinanciranje regijskih projektov v skladu s tem Dogovorom se zagotavljajo z državnim proračunom v skladu z javno finančnimi zmožnostmi in dogovorjenimi prioritetami v finančnih načrtih pristojnih ministrstev.

Projekti, za katere se predvideva sofinanciranje iz sredstev Programa za izvajanje evropske kohezijske politike za obdobje 2021-2027 v Republiki Sloveniji, bodo obravnavani po postopku neposredne potrditve operacij v skladu z Uredbo o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/23).

Nosilci projektov iz Tabel št. 1, 2 in 3 iz III. točke morajo na posredniško telo po podpisu Dodatka št. 1 k dogovoru za razvoj Pomurske razvojne regije najpozneje do 31. 12. 2026 posredovati vlogo za neposredno potrditev operacije (NPO), ki vsebuje zahteve iz Druge spremembe prve dopolnitve Povabila razvojnim svetom regij za pripravo in podpis dopolnitev dogovorov za razvoj regij z dne 28. 8. 2024 (št. 3030-23/2023-1630-198). Če do vključno 31. 12. 2026 za predmetne projekte ne bo oddana vloga za NPO, se šteje, da nosilec projekta od oddaje vloge za NPO odstopa, že dano soglasje na predlog projekta pa zapade.

Namesto projekta iz III. točke, za katerega do 31. 12. 2026 ne bo podana vloga za NPO, lahko Razvojni svet Pomurske regije predlaga nov projekt za uvrstitev v Dogovor. Nov predlagani projekt mora biti v skladu s Povabilom in njegovimi dopolnitvami. Nov projekt, ki bo izpolnjeval pogoje, bo skladno s postopkom teritorialnega dialoga formalno uvrščen v Dogovor. Nerazporejena sredstva razvojne regije se bodo po 31. 1. 2027 dodelila projektom z najvišjo stopnjo pripravljenosti prednostno na nivoju Slovenije za sredstva iz Kohezijskega sklada (KS) oziroma na nivoju Kohezijske regije za sredstva iz Evropskega sklada za regionalni razvoj (ESRR).

### VI.

Za spremljanje izvajanja Dogovora s strani regije je odgovorna RRA, ki poroča Razvojnemu svetu regije in svetu regije najmanj enkrat letno.

S strani Ministrstva izvajanje Dogovora spremlja skrbnik regije.

### VII.

Stranki Dogovora bosta vse morebitne spore, ki bi izvirali iz tega Dogovora, reševali sporazumno. Če sporazumna rešitev ni dosežena, o sporu odloči stvarno pristojno sodišče v Ljubljani.

Morebitne spremembe in dopolnitve Dogovora se sklenejo z dodatkom k Dogovoru.

### VIII.

Ta Dogovor začne veljati z dnem podpisa obeh strank.

### IX.

Dogovor je sklenjen v dveh (2) izvodih, od katerih prejmeta vsaka stranka en (1) izvod. Ministrstva, pristojna za izvedbo projektov Dogovora, prejmejo elektronski izvod podpisanega Dogovora.

PRILOGE:

Priloga 1: Povzetek RRP s predstavitvijo razvojnih specializacij regije, strateških razvojnih ciljev regije ter prioritet in ukrepov (v elektronski obliki),

Priloga 2: Predstavitev projektov (Obrazci 2 iz povabila v elektronski obliki),

* 1. Podjetno nad izzive v Pomurski regiji - PONI Pomurje
	2. Mrežni podjetniški inkubator POVEZOVALNIK
	3. Podjetniški inkubator Lendava
	4. Fekalna kanalizacija v naselju Kamenščak (Opremljanje aglomeracije Ljutomer 2019)
	5. Nadgradnja kanalizacijskega sistema v Gornji Radgoni (Opremljanje aglomeracije Gornja Radgona 2019 in nadgradnja CČN Gornja Radgona)
	6. Pomurski center mobilnosti
	7. Regionalna celostna prometna strategija za Pomurje

Priloga 3: Opis meril za izbor in postopek izbora projektov (v elektronski obliki)